Harbouya (tchanson)

Harbouya, c' est ene viye tchanson e walon a môde di repetaedje d' on tinme. Li mwaisse tchanteu dit ene fråze et les djins ki sont-st avou lu li rprindèt tertos eshonne.

 Tchantaedje 
On cmince pa :
Harbouya k' a tant des mås. (deus côps)
Il est malåde; (2 côps)
I fåt k' i moure; (2 côps)
L' medcén l' a dit. (2 côps)

Li respleu, c' est :
A ! Pôve Harbouya, fåt i k' i moure, fåt i k' i moure !
A ! Pôve Harbouya, fåt i k' i moure di tot çoula !

Après, on radjoute ene fråze po totes les plaeces k' il a må :
A må ses pîs... (2 côps)
Il est malåde; (2 côps)
I fåt k' i moure. (2 côps)
L' medcén l' a dit. (2 côps)

Li troejhinme coplet, on va rmonter ene miete pus hôt
A må ses bodenes. bodenes del djambe, u molets.  (2 côps)
A må ses pîs... (2 côps)
I fåt k' i moure. (2 côps)
L' medcén l' a dit. (2 côps)

Et rmonter insi disk' ås tchveas, tot passant pazès djnos, ses coxhes (ses cwisses), a s' vinte, s' botroûle, ses rins, ses spales, ses dints, ses ouys, a s' tiesse, ses oxheas.

 Esplikêyes sol tite 
On "harbouya", c' est, aprume on bwès k' on grete avou po disptoper les corotes. Gn ourit dandjreus èn ome ki vneut harbouyî po les djins, et ki loméve si fier a distoper "harbouya", on mot nén corant. Et s' fourit i spoté "Harbouya".

 Rilomêye del tchanson 
C' esteut ene des tchansons rprinjhes å "Cortedje des Viyès Tchansons walones" k' a tourné a Lidje e 1930 pol cintnaire di l' Indepindance. Li pårticion cial ådzeu est saetcheye do livret di cisse fiesse la, kel prezidint do comitî esteut Lucien Limbourg. 

Li tchanson esteut co bén cnoxhowe des djonnes walon-cåzants el deujhinme mitan do 20inme sieke. sapinse a J. Docquier, del Viye Såm ki l' a sovint tchanté estant roufion. 

Si cnoxhowe ki li mot "Harbouya", come no d' djin, a volou dire : on pôve ome.Motî da Haust. 
Adonpwis, èn ome ki fwait l' ci k' st malåde, mins ki n' a rén.Motî da Lempereur et Morayns.

 Hårdêye difoûtrinne  
 Tchantaedje des prumîs coplets (al Soce des rcåzeus d' walon d' Bive)

 Sourdants 

Categoreye:Tchansons e walon
Categoreye:Viyès tchansons e walon